VLÁDA SLOVENSKEJ REPUBLIKY
NÁVRH

                       UZNESENIE VLÁDY SLOVENSKEJ REPUBLIKY       
    č.
        z .......................2014
k návrhu na pristúpenie Slovenskej republiky k Dohode o medzinárodnej železničnej preprave tovaru (SMGS) a návrhu vyhlásenia 
Slovenskej republiky k dohode SMGS
Číslo materiálu:		
Predkladateľ:	minister dopravy, výstavby a regionálneho rozvoja Slovenskej republiky	
Vláda
A.	súhlasí
A.1.	s pristúpením Slovenskej republiky k Dohode o medzinárodnej železničnej preprave tovaru (SMGS) (ďalej len „dohoda SMGS“),
A.2.	s vyhlásením Slovenskej republiky k dohode SMGS v nasledovnom znení:
„Týmto potvrdzujem, že vláda Slovenskej republiky súhlasí s pristúpením 
k „Dohode o medzinárodnej železničnej preprave tovarov (SMGS)“ a Slovenská republika bude plniť ustanovenia uvedenej dohody nasledovne:
Slovenská republika ako plnoprávny člen Európskej únie v prípade, 
že v budúcnosti vznikne rozpor pri plnení povinností spojených s členstvom v Európskej únii a povinností vyplývajúcich z „Dohody o medzinárodnej železničnej preprave tovarov (SMGS; Budapešť 10. júla 1951)“ si vyhradzuje právo vypovedať dohodu SMGS“ (ďalej len „vyhlásenie Slovenskej republiky“);
B.	odporúča
prezidentovi Slovenskej republiky
B.1.	podpísať listinu o pristúpení Slovenskej republiky k dohode SMGS 
po vyslovení súhlasu Národnej rady Slovenskej republiky,
B.2.	podpísať vyhlásenie Slovenskej republiky k dohode SMGS 
po vyslovení súhlasu Národnej rady Slovenskej republiky,

Uznesenie vlády SR číslo		strana 1

Národnej rade Slovenskej republiky
B.3.	vysloviť súhlas s dohodou SMGS a rozhodnúť o tom, že ide o medzinárodnú zmluvu, ktorá má podľa článku 7 ods. 5 Ústavy SR prednosť pred zákonmi Slovenskej republiky,
B.4.	vysloviť súhlas s uplatnením vyhlásenia Slovenskej republiky 
k dohode SMGS;
C.	poveruje
predsedu vlády Slovenskej republiky
C.1.	predložiť dohodu SMGS a vyhlásenie Slovenskej republiky Národnej rade Slovenskej republiky na vyslovenie súhlasu a na rozhodnutie o tom, 
že dohoda SMGS je medzinárodnou zmluvou, ktorá má podľa článku 7 ods. 5 Ústavy SR prednosť pred zákonmi Slovenskej republiky,       
ministra dopravy, výstavby a regionálneho rozvoja SR
C.2.	odôvodniť návrh na vyslovenie súhlasu s dohodou SMGS a uplatnením vyhlásenia v Národnej rade Slovenskej republiky;
D.	ukladá
ministrovi dopravy, výstavby a regionálneho rozvoja SR
D.1.	požiadať podpredsedu vlády a ministra zahraničných vecí a európskych záležitostí SR notifikovať depozitárovi záujem Slovenskej republiky pristúpiť k dohode SMGS,
v termíne do 14. mája 2014
D.2.	požiadať podpredsedu vlády a ministra zahraničných vecí a európskych záležitostí SR o vykonanie príslušných opatrení spojených s nadobudnutím platnosti dohody SMGS pre Slovenskú republiku,
D.3.	požiadať podpredsedu vlády a ministra zahraničných vecí a európskych záležitostí SR o zabezpečenie vyhlásenia dohody SMGS a vyhlásenia Slovenskej republiky v Zbierke zákonov Slovenskej republiky.

Vykonajú: 	predseda vlády SR
                 	podpredseda vlády a minister zahraničných vecí a európskych záležitostí SR
              minister dopravy, výstavby a regionálneho rozvoja SR

Na vedomie:	Kancelária prezidenta SR
                     	Kancelária predsedu Národnej rady SR

Uznesenie vlády SR číslo		strana 2